proxectonos/corpus_dominio_legal_administrativo_tmp huggingface dataset:
RESOLUCIÓN do 10 de maio de 1999 pola que se ordena a publicación do acordo do Consello da Xunta de Galicia do 7 de maio de 1999, polo que se modifica a relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/05/1999

A Lei 9/1997, do 21 de agosto, de ordenación e promoción do turismo de Galicia no título VI aborda
canto se refire á disciplina turística e no artigo 80 crea a escala técnica de inspección turística dentro do corpo de xestión da Xunta de Galicia. O Decreto 315/1998, do 12 de novembro, regula de forma máis precisa as funcións, organización, planificación e actuación da inspección de turismo. Como consecuencia deste novo marco legal é preciso incrementa-lo cadro de persoal de inspectores de turismo.
O Decreto 351/1997, do 10 de decembro, polo que se fixa a estructura orgánica da Xunta de Galicia, adscribe a Dirección Xeral de Turismo á Consellería de Cultura, Comunicación Social e Turismo. No artigo 8 do Decreto 8/1998, do 8 de xaneiro, determínanse as funcións e a estructura da devandita dirección xeral. Todo isto fai necesario incorporar á relación de postos de traballo da Consellería de Cultura, Comunicación Social e Turismo os postos da Dirección Xeral de Turismo.
Por todo isto, por proposta da Consellería de Cultura, Comunicación Social e Turismo, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día sete de maio de mil novecentos noventa e nove, adoptou o seguinte
ACORDO:
1. Modifica-la vixente relación de postos de traballo da Consellería de Cultura, Comunicación Social e Turismo, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como posto de libre designación, de acordo coa motivación que se especifica, o seguinte:
Código: CU.C06.00000.15770.001.
Denominación: secretario/a director xeral.
Motivación: artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro).
Posto de confianza.
Visto o acordo adoptado polo Consello da Xunta de Galicia na súa reunión do día sete de maio de mil novecentos noventa e nove, relativo á modificación da relación de postos de traballo da Consellería de Cultura, Comunicación Social e Turismo, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 10 de maio de 1999.
Jaime Pita Varela
Conselleiro da Presidencia e Administración
Pública
ORDE do 11 de maio de 1999 pola que se autoriza o cambio de titularidade do centro privado Nuestra Señora de la Esperanza de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/1999

Examinado o expediente incoado pola titularidade do centro privado Nuestra Señora de la Esperanza de Vigo (Pontevedra), no que se solicita o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña José Luis Lorenzo Arean, Purificación Prieto Muíños cede a súa titularidade, a tódolos efectos, a Ysoepe, Sociedad Anónima Laboral.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a este os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Nuestra Señora de la Esperanza de Vigo (Pontevedra) a favor de Ysoepe, Sociedad Anónima Laboral con tódolos dereitos e obrigas contraídas pola cesionista Purificación Prieto Muíños, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 11 de maio de 1999.
Celso Currás Fernández
Conselleiro de Educación e Ordenación Universitaria
ORDE do 25 de maio de 1999 pola que se nomea a Miguel Ángel Amor Otero como membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/06/1999

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito terri-
torial. A acreditación destes correspóndelle ó conselleiro de Sanidade e Servicios Sociais, de acordo co procedemento previsto no artigo 9 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 25 de maio de 1999.
José María Hernández Cochón
Conselleiro de Sanidade e Servicios Sociais
ANEXO
Novo membro do CEIC de Galicia:
Secretario: Miguel Ángel Amor Otero.
ORDE do 7 de maio de 1999 pola que se autoriza definitivamente a apertura e funcionamento do centro privado Atalaya de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/1999

Examinado o expediente instruído a instancia do titular do centro privado Atalaya de Vigo, no que se solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria, e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria, que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 7 de maio de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Avda. Ramón Nieto, 73.
Código do centro: 36010897.
Denominación específica: Atalaya.
Titular: Alfonso Miguel Pardo Vilariño.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
CORRECCIÓN de erros.-Resolución do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/06/1999

Advertido erro na devandita resolución publicada no Diario Oficial de Galicia nº 103, do 1 de xuño de 1999, cómpre face-la oportuna corrección:
-Na páxina 6.671, onde di: «gratificación nocturnidade», debe dicir: «complemento de nocturnidade».
ORDE do 10 de maio de 1999 pola que se nomea a Ángel L. Alonso Hernández como membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/06/1999

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. A acreditación destes correspóndelle ó conselleiro de Sanidade e Servicios Sociais, de acordo co procedemento previsto no artigo 9 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 10 de maio de 1999.
José María Hernández Cochón
Conselleiro de Sanidade e Servicios Sociais
ANEXO
Novo membro do CEIC de Galicia:
Ángel L. Alonso Hernández, médico adxunto do Servicio de Nefroloxía.
ORDE do 25 de maio de 1999 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/06/1999

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. A revogación da acreditación destes correspóndelle ó conselleiro de Sanidade e Servicios Sociais, de acordo co procedemento previsto no artigo 13 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se relaciona no anexo.
Santiago de Compostela, 25 de maio de 1999.
José María Hernández Cochón
Conselleiro de Sanidade e Servicios Sociais
ANEXO
Persoa que cesa como membro do CEIC de Galicia:
Secretario: Carlos Rodríguez Moreno.
ORDE do 10 de maio de 1999 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/06/1999

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. A revogación da acreditación destes correspóndelle ó conselleiro de Sanidade e Servicios Sociais, de acordo co procedemento previsto no artigo 13 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a
realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se relaciona no anexo.
Santiago de Compostela, 10 de maio de 1999.
José María Hernández Cochón
Conselleiro de Sanidade e Servicios Sociais
ANEXO
Persoa que cesa como membro do CEIC de Galicia:
Francisco Arnal Monreal.
DECRETO 168/1999, do 7 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da estrada AC-443, Negreira-Brandomil, treito A Pereira-Corneira (clave N/AC/91.3.3.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/06/1999

Con data do 18 de decembro do 1997, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da estrada AC-443, Negreira-Brandomil, treito A Pereira-Corneira (clave N/AC/91.3.3.1.)
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988 do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da estrada AC-443. Negreira-Brandomil. Treito: A Pereira-Corneira. Clave: N/AC/91.3.3.1.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 167/1999, do 7 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da estrada Rozas-Abadín, treito Momán-Moncelos (clave N/LU/92.2.2)
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/06/1999

Con data do 8 de xuño do 1998, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da estrada Rozas-Abadín, treito Momán-Moncelos (clave N/LU/92.2.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da estrada Rozas-Abadín. Treito: Momán-Moncelos. Clave: N/LU/92.2.2.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Resolución do 18 de maio de 1999, da Dirección Xeral de Xustiza e Administración Local, pola que se lle dá publicidade ó acordo da comisión paritaria de acción social sobre os criterios de reparto do fondo de acción social para o exercicio 1999 para o persoal ó servicio da Administración de xustiza.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/1999

Advertidos erros na publicación da devandita resolución no Diario Oficial de Galicia nº 102, do 31 de maio de 1999, cómpre face-la seguinte corrección:
-Na páxina 6.598 columna primeira, liña 5, correspondente as organizacións sindicais, débese engadir a organización sindical CIG, e modifica-la mención á organización CSI-SIF, pola correcta de CSI-CSIF.
RESOLUCIÓN do 1 de xuño de 1999, da Dirección Xeral de Xustiza e Administración Local, pola que se emprazan os interesados nos recursos contencioso-administrativos de procedemento abreviado 431/99-1 e 432/99-II, interpostos respectivamente por Roberto Carrodeguas Vilar e Teresa de Jesús Brito Alvarado.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/1999

Recibidas providencias do Xulgado do Contencioso-Administrativo número un da Coruña, pola que se reclama o expediente relativo ós recursos contencioso-administrativos de procedemento abreviado 431/99-1 e 432/99-II, interpostos respectivamente por Roberto Carrodeguas Vilar e Teresa de Jesús Brito Alvarado contra a Resolución do 5 de outubro de 1998, da Dirección Xeral de Xustiza e Administración Local da Consellería de Xustiza, Interior e Relacións Laborais da Xunta de Galicia, pola que se convocan a concurso de traslado prazas vacantes de oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemenento do tódalas persoas interesadas nos procedementos referidos e emprázanse para que poidan comparecer como parte ante o Xulgado do Contencioso-Administrativo número un da Coruña no prazo de nove días.
Santiago de Compostela, 1 de xuño de 1999.
José Antonio Álvarez Vidal
Director xeral de Xustiza e Administración Local
DECRETO 173/1999, do 27 de maio, polo que se declara de utilidade pública e urxente execución a concentración parcelaria da zona de San Martiño-A Armenteira (Meis-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/06/1999

As parroquias de San Martiño e A Armenteira, que pertencen ó concello de Meis, están situadas ó oeste da provincia de Pontevedra, resultando afectadas pola concentración parcelaria aproximadamente 750 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintesete de maio de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de San Martiño-A Armenteira (Meis-Pontevedra).
Artigo 2º
O perímetro da zona será, en principio, o correspondente á totalidade dos terreos das parroquias de San Martiño e A Armenteira. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de maio de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 174/1999, do 27 de maio, polo que se declara de utilidade pública e urxente execución a concentración parcelaria da zona de Pousada (Baleira-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/06/1999

A parroquia de Pousada, que pertence ó concello de Baleira, está situada ó leste da provincia de Lugo, resultando afectadas pola concentración parcelaria aproximadamente 1.000 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintesete de maio de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Pousada (Baleira-Lugo).
Artigo 2º
O perímetro da zona será, en principio, o correspondente á totalidade dos terreos da parroquia de Pousada. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de maio de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 175/1999, do 27 de maio, polo que se declara de utilidade pública e urxente execución a concentración parcelaria da zona da Esperela (Baleira-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/06/1999

A parroquia da Esperela, que pertence ó concello de Baleira, está situada ó leste da provincia de Lugo, resultando afectadas pola concentración parcelaria aproximadamente 1.500 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración par
celaria para Galicia e logo de deliberación do Consello da Xunta de Galicia na súa reunión do día vintesete de maio de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona da Esperela (Baleira-Lugo).
Artigo 2º
O perímetro da zona será, en principio, o correspondente á totalidade dos terreos da parroquia da Esperela. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de maio de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
CORRECCIÓN de erros.-Resolución do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/06/1999

Advertido erro na devandita resolución, publicada no Diario Oficial de Galicia nº 101, do 28 de maio de 1999, cómpre face-la oportuna corrección:
-Na páxina 6.458, no anexo, onde di: «Código do posto: PR.P90.100.002.15770.020», debe dicir: «Código do posto: PR.P90.00.002.15770.020».
-Na páxina 6.459, onde di: «Grao: AB», debe dicir: «Grupo: AB».
CORRECCIÓN de erros.-Orde do 28 de abril de 1999 pola que se autoriza a oferta de ciclos formativos en centros públicos, para o curso 1999-2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/1999

Advertido erro, na devandita resolución, publicada no DOG nº 94, do mércores, 19 de maio de 1999, cómpre efectua-la oportuna corrección:
-Na páxina 5.974, no Concello de Cambre, onde di: «IES N12 (Código: 15027873)», debe dicir: «IES Nº 2 (Código 15027873)».
CORRECCIÓN de erros.-Orde do 3 de maio de 1999 pola que se regula o procedemento para librar ó Consello de Contas de Galicia as dotacións ás que se refire a disposición adicional oitava da Lei 11/1996, do 30 de decembro, e o procedemento de remisión á Facenda autonómica de determinados ingresos.
CONSELLERÍA DE ECONOMÍA E FACENDA — I. DISPOSICIÓNS XERAIS — 08/06/1999

Advertidos erros na citada orde publicada no DOG nº 90, do 12 de maio de 1999, cómpre efectua-las seguintes correccións:
Na páxina 5.688 na alínea 11, onde di: «Esta disposicióin ten», debe dicir: «Esta disposición ten».
Na mesma páxina, no segundo parágrafo, onde di: «A tramitación práctica dos libramentos de fondos a favor do Consello de Contas de Galicia vén realizando pola Consellería de Economía e Facenda», debe dicir: «A tramitación práctica dos libramentos de fondos a favor do Consello de Contas de Galicia vén sendo realizada pola Consellería de Economía e Facenda».
No parágrafo 5º, onde di: «-Garanti-la xestión contable propia do Consello de Contas, dentro da necesaria harmonización que leva a Consellería de Economía e Facenda», debe dicir: «-Garanti-la xestión contable propia do Consello de Contas, dentro da necesaria harmonización coa que leva a Consellería de Economía e Facenda».
No artigo único, número 4, onde di: «por medio da intervención do dito órgano estatutario, que deberá acompañar a cada solicitude de fondos.», debe dicir: «por medio da Intervención do dito órgano estatutario, que deberá acompañar a cada solicitude de fondos.».
No número 5, onde di: «O saldo de fondos dispoñibles co fin do exercicio», debe dicir: «O saldo de fondos dispoñibles ó fin do exercicio».
No mesmo número, onde di: «que coincidirá co saldo do concepto 31007», debe dicir: «que coincidirá co saldo do concepto 310007».
CORRECCIÓN de erros.-Orde do 5 de maio de 1999 pola que se convocan os premios Bandeira Verde de Galicia 1999.
CONSELLERÍA DE MEDIO AMBIENTE — III. OUTRAS DISPOSICIÓNS — 10/06/1999

Advertido erro en texto da citada orde, publicada no Diario Oficial de Galicia nº 89, do 11 de maio de 1999, cómpre face-la seguinte corrección:
No artigo 5º.-Xurado e concesión dos premios, onde di: «Vocais: o director xeral de Montes e Medio Ambiente Natural...», debe dicir: «Vocais: o director xeral de Montes e Medio Ambiente Natural, o director xeral de Calidade e Avaliación Ambiental, o director da Escola de Enxeñeiros de Montes, ou persoas nas que deleguen respectivamente...».
ORDE do 28 de maio de 1999 pola que se fixa o prezo de venda ó público da publicación Lei de Administración Local de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/06/1999

A Lei 13/1999, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda e publicado no Diario Oficial de Galicia.
Para cumprir este mandato e logo de emiti-lo preceptivo informe favorable da Consellería de Economía e Facenda, esta consellería
DISPON:
Artigo único.
Primeiro.-Queda aprobado o prezo de venda ó público da publicación editada por esta consellería e que se relaciona no anexo.
Segundo.-Este prezo entenderase con IVE incluído.
Santiago de Compostela, 28 de maio de 1999.
Jesús C. Palmou Lorenzo
Conselleiro de Xustiza, Interior e
Relacións Laborais
ANEXO
Título: Lei de Administración Local de Galicia.
Prezo: 450 ptas.
CORRECCIÓN de erros.-Decreto 92/1999, do 25 de marzo, sobre autorización e rexistro de establecementos e intermediarios do sector da alimentación animal na Comunidade Autónoma de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/06/1999

Advertida a recepción e consecuente publicación de anexos erróneos do devandito decreto no Diario Oficial de Galicia nº 72, do 16 de abril pasado, cómpre face-las oportunas correccións:
Substitúese o anexo publicado na páxina 4.457 polo que se publica a seguir:
Así mesmo, no modelo L-folla 2, publicado na páxina 4.464, onde di:
«PROCEDEMENTO:
REXISTRO PARA INTERMEDIARIOS QUE POÑAN EN CIRULACIÓN PRODUCTOS DESCRITOS NOS ARTIGOS X E XI DESTE DECRETO (CORRESPONDEN ÓS ARTIGOS IX E X DO REAL DECRETO 1191/1999, DO 12 DE XUÑO).»
Debe dicir:
«PROCEDEMENTO:
REXISTRO PARA INTERMEDIARIOS QUE POÑAN EN CIRCULACIÓN PRODUCTOS DESCRITOS NOS ARTIGOS XII E XIII DESTE DECRETO (CORRESPONDEN ÓS ARTIGOS IX E X DO REAL DECRETO 1191/1999, DO 12 DE XUÑO).»
ORDE do 10 de maio de 1999 pola que se autoriza a implantación do novo bacharelato nas súas distintas modalidades en determinados institutos de educación secundaria da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/1999

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de lles dar continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación en determinados centros das modalidades de bacharelato previstas no Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude e de conformidade coa proposta formulada pola Dirección Xeral de Centros e Inspección Educativa,
DISPOÑO:
Primeiro.-Autoriza-los centros que se relacionan no anexo da presente orde para implantaren de xeito progresivo o bacharelato segundo o currículo aprobado polo Decreto 275/1994, do 29 de xullo.
Segundo.-A implantación das ensinanzas do novo sistema educativo suporá a extinción progresiva dos grupos correspondentes a plans de estudios derivados da Lei 14/1970, do 4 de agosto, agás as excepcións que, debidamente xustificadas, sexan autorizadas por esta consellería.
Terceiro.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 10 de maio de 1999.
Celso Currás Fernández
Conselleiro de Educación e Ordenación
Universitaria
ANEXO
Autorizacións de novos bacharelatos: curso 1999/2000.
Provincia: A Coruña.
Concello: Carballo.
IES Monte Neme (código 15002591).
a) Bacharelato de tecnoloxía.
b) Bacharelato de humanidades e ciencias sociais.
Provincia: Lugo.
Concello: Viveiro.
IES María Sarmiento (código 27013636).
Autorízase a implantación do novo bacharelato da modalidade de humanidades e ciencias sociais, en substitución do bacharelato de ciencias da natureza e da saúde.
Provincia: Ourense.
Concello: Bande.
IES de Bande (código 32016340).
a) Bacharelato de ciencias da natureza e da saúde.
b) Bacharelato de humanidades e ciencias sociais.
Concello: O Carballiño.
IES Manuel Chamoso Lamas (código 32015037).
a) Bacharelato de tecnoloxía.
b) Bacharelato de humanidades e ciencias sociais.
Provincia: Pontevedra.
Concello: Moaña.
IES As Barxas (código 36018999).
a) Bacharelato de ciencias da natureza e da saúde.
b) Bacharelato de humanidades e ciencias sociais.
IES A Paralaia (código 36004745).
a) Bacharelato de humanidades e ciencias sociais.
b) Bacharelato de tecnoloxía.
Concello: Pontevedra.
IES A Xunqueira (código 36014489).
a) Bacharelato de ciencias da natureza e da saúde.
b) Bacharelato de tecnoloxía.
Concello: Tui.
IES Francisco Sánchez (código 36014544).
a) Bacharelato de humanidades e ciencias sociais.
b) Bacharelato de tecnoloxía.
ORDE do 7 de xuño de 1999 pola que se regula o exercicio dos dereitos electorais do persoal ó servicio da Comunidade Autónoma de Galicia, nas eleccións locais e de deputados ó Parlamento Europeo do día 13 de xuño de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/06/1999

Convocadas eleccións locais e de deputados ó Parlamento Europeo polos Reais decretos 606/1999, do 19 de abril e 595/1999, do 19 de abril, respectivamente, que terán lugar o vindeiro día 13 de xuño do ano que corre, é preciso adopta-las medidas oportunas para facilita-lo exercicio dos dereitos e deberes do persoal ó servicio desta Administración autonómica.
En consecuencia, en virtude do previsto nos artigos 28, 76, e 78 da Lei orgánica 5/1985, do 19 de xuño, do réxime electoral xeral e no artigo 14 de Real decreto 421/1991, do 5 de abril, modificado polo Real decreto 563/1993, do 16 de abril, polo que se dictan normas reguladoras dos procesos electorais, e demais disposicións concordantes, esta consellería, de conformidade coas facultades que lle confire o artigo 13 da Lei 4/1988, do 26 de maio, da función pública de Galicia,
DISPÓN:
Primeiro.-O persoal ó servicio da Administración pública da Galicia que o día das eleccións non desfrute do seu descanso semanal, terá dereito a un permiso retribuído de catro horas libres para exerce-lo seu dereito ó voto, sempre que a súa quenda de traballo, o día 13 de xuño de 1999, coincida polo menos en catro horas co tempo no que permanecerán abertas as mesas electorais.
Segundo.
1. O persoal nomeado presidente ou vocal de mesas electorais, e os que acrediten a súa condición de interventores, teñen dereito, durante o día da votación, a un permiso retribuído de xornada completa se non desfrutan en tal data de descanso semanal, e a unha reducción da súa xornada de traballo de cinco horas o día inmediatamente posterior.
2. Os que acrediten a súa condición de apoderados teñen dereito a un permiso retribuído durante o día da votación, se non desfrutan nese día de descanso semanal.
Terceiro.-Os directores ou xefes de persoal das dependencias onde presta os seus servicios o persoal afectado por esta orde, esixiranlle ó mencionado persoal os oportunos xustificantes expedidos polas mesas electorais de que foi exercido o seu dereito ó voto.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 7 de xuño de 1999.
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 14 de abril de 1999 sobre o desenvolvemento das liñas básicas do Plan Integral de Mellora Xenética (PIMX).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 10/06/1999

Advertidos erros na devandita orde, publicada no DOG nº 75, do mércores, 21 de abril de 1999, cómpre face-la oportuna corrección:
-Na páxina 4.631, no artigo 16º da orde, onde di: «09.03.614-A.781.0 (161.000.000 de ptas.)», debe dicir: «09.03.614-A.781.0 (167.000.000 de ptas.)».
ORDE do 10 de xuño de 1999 pola que se dictan normas para garanti-los servicios esenciais durante a folga convocada para os días 14 e 15 de xuño de 1999 nas garderías infantís dependentes desta consellería na provincia de Ourense.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 14/06/1999

O exercicio do dereito de folga queda condicionado ó mantemento dos servicios esenciais definidos no artigo 2 do Decreto 155/1988, do 9 de xuño de 1988 (DOG nº 116, do 20 de xuño).
O artigo 3 do devandito decreto faculta os conselleiros competentes por razón dos servicios esenciais afectados para que, mediante orde e ante cada situación de folga, determinen o mínimo de actividade necesaria para asegura-lo mantemento de tales servicios, e o persoal preciso para prestalos.
O comité de folga da Delegación Provincial da Consellería de Familia e Promoción do Emprego, Muller e Xuventude de Ourense, en escrito presentado perante a mencionada delegación provincial (rexistro de entrada do pasado 3 de xuño) comunica a convocatoria de paro que terá lugar durante as xornadas dos días 14 e 15 de xuño de 1999 e que afectará ós empregados e empregadas públicas das garderías infantís dependentes desta consellería na provincia de Ourense.
A necesaria conciliación entre o exercicio do dereito constitucional de folga e o mantemento dos servicios esenciais obriga a esta consellería a fixa-los servicios mínimos necesarios para o adecuado desenvolvemento das actividades a favor do principio constitucional de protección social da familia.
Na súa virtude, e oído o comité de folga, esta consellería
DISPÓN:
Primeiro.-Que o persoal preciso para asegura-lo mantemento dos servicios esenciais nas garderías infantís dependentes desta consellería na provincia de Ourense:
Con carácter xeral: tódolos/alas directores/as das ditas garderías.
-A Farixa: 3 técnicos especialistas en xardín de infancia, 1 camareira-limpadora e 1 oficial 1ª cociña.
-Antela: 2 mestres especialistas en educación infantil, 3 técnicos especialistas en xardín de infancia, 2 camareiras-limpadoras e 1 oficial 1ª cociña.
-Virxe de Covadonga: 3 técnicos especialistas en xardín de infancia, 1 camareira-limpadora, 1 oficial 1ª cociña e 1 ordenanza.
Segundo.-A designación nominal do persoal que deberá cubri-los servicios mínimos fixados será feita
polo delegado provincial da consellería e publicada no taboleiro de anuncios dos referidos centros.
Terceiro.-O incumprimento da obriga de atende-los servicios mínimos fixados nesta orde será sancionado de conformidade coa lexislación vixente.
Cuarto.-O disposto na presente orde non suporá limitación ningunha dos dereitos que a normativa reguladora da folga lle recoñece ó persoal na dita situación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de xuño de 1999.
Manuela López Besteiro
Conselleira de Familia e Promoción do Emprego, Muller e Xuventude
RESOLUCIÓN do 2 de xuño de 1999 pola que se ordena a publicación do acordo do Consello da Xunta de Galicia, do 23 de abril de 1999, polo que se aproba definitivamente como plan sectorial de incidencia supramunicipal o Plan de Xestión de Residuos Sólidos Urbanos de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 04/06/1999

O Consello da Xunta de Galicia, na súa reunión do día vintetrés de abril de mil novecentos noventa e nove, adoptou o seguinte acordo:
Declarar aprobado definitivamente como Plan sectorial de incidencia supramunicipal o Plan de Xestión de Residuos Sólidos Urbanos de Galicia.
As determinacións contidas no Plan de Residuos Sólidos Urbanos de Galicia vincularán o planeamento dos municipios nos que se asentan as súas instalacións, que terán que adaptarse a elas dentro dos prazos legalmente determinados.
De conformidade co disposto na disposición adicional quinta da Lei 1/1997, do 24 de marzo, do solo de Galicia, para os efectos previstos na disposición adicional primeira da Lei 10/1995, do 23 de novembro, de ordenación do territorio de Galicia, quedan expresamente cualificadas como de marcado carácter territorial as obras necesarias para a execución dos proxectos do plan. Consecuentemente, non estarán sometidas ós actos de control preventivo municipal a que se refire o artigo 84.1º b) da Lei 7/1985, do 2 de abril, reguladora das bases de réxime local, as instalacións incluídas nos proxectos sectoriais que aprobe o Consello da Xunta de Galicia.
Visto o antedito acordo do Consello da Xunta de Galicia, adoptado na súa reunión do día vintetrés de abril de mil novecentos noventa e nove, e coa finalidade de cumprilo, dispoño que se publique no Diario Oficial de Galicia.
Santiago de Compostela, 2 de xuño de 1999.
José Carlos del Álamo Jiménez
Conselleiro de Medio Ambiente
RESOLUCIÓN do 6 de maio de 1999, da División de Recursos Humanos, pola que se emprazan as partes interesadas no recurso contencioso-administrativo interposto pola Asociación Galega de Auxiliares e Técnicos Especialistas Sanitarios.
SERVICIO GALEGO DE SAÚDE — III. OUTRAS DISPOSICIÓNS — 08/06/1999

No Xulgado do Contencioso-Administrativo número un da Coruña tramítase o recurso nº 360/1999 (IV), interposto pola referida asociación contra a convocatoria do concurso-oposición para o ingreso en determinadas categorías de personal estatutario (DOG nº 9, do 15 de xaneiro de 1999). En concreto, contra a previsión de que non poderán concorrer ó proceso as persoas con nomeamento en propiedade como persoal estatutario da mesma categoría (base segunda).
O que se notifica para xeral coñemento de tódalas persoas interesadas no procedemento e se emprazan para que poidan comparecer no xulgado, como demandados, no prazo de nove días, de conformidade co previsto no artigo 49 da Lei 29/1998, do 13 de
xullo, regulamentadora da xurisdicción contencioso-administrativa.
Santiago de Compostela, 6 de maio de 1999.
Valeriano Martínez García
Director xeral da División de Recursos Humanos
RESOLUCIÓN do 18 de maio de 1999, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000707/1999, interposto pola Federación Galega de Piragüismo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/06/1999

Con data 7 de maio de 1999, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000707/1999 interposto pola Federación Galega de Piragüismo contra a resolución do Comité Galego de Xustiza Deportiva de data 22 de xaneiro de 1999 ó recurso número 544 sobre a anulación e o acordo de repetición do proceso electoral da dita federación.
En consecuencia, esta Secretaría Xeral para o Deporte acordou nesta data, e de conformidade co disposto no artigo 49.2º da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan constituírse en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 18 de maio de 1999.
Jaime Pita Varela
Conselleiro da Presidencia e Administración
Pública